Most na Kožetini
<s>Most na Kožetini je jednolučni kameni most na području opštine Foča-Ustikolina, Bosna i Hercegovina.</s>

<s>Most poznat i kao Rimski most nalazi se u selu Kožetina, naselje Cvilin, nedaleko od Ustikoline, pri ušću Gabeoskog potoka u rijeku Drinu.</s><s>Most može da se datira u kasni srednji vijek, u vrijeme prije dolaska Osmanlija u ove krajeve.</s><s>Starost druma na kome je most sagrađen, a koji je vodio iz Foče i na ovom mjestu presjekao Gabeoski potok pri njegovom ušću u Drinu, procjenjuje se na otprilike 2.000 godina.</s><s>Morfologija terena i trasa tog drevnog puta ukazuju na činjenicu da je most na ovom mjestu mogao da postoji još u rimskom periodu.</s>

<s>Nalazi se na trasi starog druma koji je iz Foče vodio nizvodno prema Goraždu i dalje na sjever.</s><s>Most u Kožetini sagrađen je na strmom terenu i njegova sadašnja dužina iznosi oko 10 metara.</s><s>Izgrađen je od blokova lomljenog kamena različitih dimenzija.</s><s>Temeljen je direktno na priobalnim stijenama iznad potoka.</s><s>Svod mosta je polukružan i urađen od grubo obrađenih, ali prilično pravilnih komada krečnjaka.</s><s>Širina mosta iznosi 3,30 metara, a raspon luka 5,50 metara.</s><s>Visina mosta iznad korita potoka iznosi 5,80 metara a visina konstrukcije zida na obalama oko 4 metra.</s><s>Debljina svoda iznosi 50 cm.</s>

<s>Most je sačuvan u izvornom obliku, ali ga, zbog lošeg stanja, mogu samo pješaci da koriste.</s><s>Proglašen je za nacionalni spomenik.</s>

<s>Literatura 
 Džemal Čelić, Mehmed Mujezinović, Sarajevo: Sarajevo - Publishing, 1998.</s><s>-Stari mostovi u Bosni i Hercegovini.</s>

<s>Reference</s>

<s>Vanjske veze 
 Most na Kožetini</s>

<s>Nacionalni spomenici u Foči-Ustikolini
Takozvani rimski mostovi</s>

